ลือสนั่น! TPIPL เตรียมเทกโอเวอร์ NEP
เกิดกระแสข่าวลือว่า TPIPL จะเข้าซื้อกิจการ NEP โดยคาดว่าจะซื้อที่ราคา 1.5 เท่าของมูลค่าทางบัญชีต่อหุ้น หรือราว 1.50 บ.
21 พ.ค. 2558

ผู้สื่อข่าวรายงานว่า ได้เกิดกระแสข่าวลือว่าบริษัท ทีพีไอ โพลีน จำกัด (มหาชน) หรือ TPIPL ผู้ผลิตและจำหน่ายปูนซีเมนต์ คอนกรีตผสมเสร็จ และเม็ดพลาสติค LDPE/EVA จะเข้าซื้อกิจการ บริษัท เอ็นอีพี อสังหาริมทรัพย์ และอุตสาหกรรม จำกัด (มหาชน) หรือ NEP ซึ่งคาดว่าจะใช้บริษัทดังกล่าวผลิตถุงป้อนให้กับ TPIPL
โดยมีการคาดการณ์ว่า TPIPL จะซื้อ NEP ที่ราคา 1.5 เท่าของมูลค่าหุ้นทางบัญชีต่อหุ้น หรือประมาณ 1.50 บาทต่อหุ้น ซึ่งหากการควบรวมกิจการสำเร็จคาดว่าจะทำให้ราคาหุ้น NEP เพิ่มขึ้นเป็นเท่าตัว
อนึ่ง NEP เป็นผู้ผลิตและจำหน่ายบรรจุภัณฑ์ ประเภทกระสอบพลาสติกสาน
โดยราคาหุ้น NEP ปิดตลาดภาคเช้า อยู่ที่ 0.86 บาท บวก 0.05 บาท หรือ 6.17% ราคาสูงสุด 0.87 บาท ราคาต่ำสุด 0.80 บาท มูลค่าซื้อขายที่ 3.81 ล้านบาท
ขณะที่ราคาหุ้น TPIPL อยู่ที่ 2.72 บาท บวก 0.08 บาท หรือ 3.03% ราคาสูงสุด 2.76 บาท ราคาต่ำสุด 2.64 บาท มูลค่าซื้อขายที่ 350.54 ล้านบาท
 